open-index/open-wikipedia-markdown huggingface dataset:
رمسيس ثانی

**رمسيس ثانی** یا **رعمسیس دوم**  قدیم مصر کے اُنیسویں شاہی خاندان کا تیسرا فرعون تھا۔ اس نے ایتھوپیا اور شام کو دوبارہ فتح کیا۔ شام کی تسخیر کے سلسلے میں اسے حیتوں سے ہولناک جنگیں لڑنی پڑیں۔ اس نے اپنے دورِ حکومت میں کئی شاندار عمارتیں بنوائیں جن میں ابوسمبل کے مقام پر ایک عالیشان مندر قابلِ ذکر ہے۔

## قرآن اور فرعون
قرآن مجید میں حضرت موسیٰ کے قصّے کے سلسلہ میں دو فرعونوں کا ذکر آتا ہے۔ ایک وہ جس کے زمانہ میں آپ پیدا ہوئے اور جس کے گھر میں آپ نے پرورش پائی۔ دوسرا وہ جس کے پاس آپ اسلام کی دعوت اور بنی اسرائیل کی رہائی کا مطالبہ لے کر پہنچے اور وہ بالآخر بحیرہ احمر میں غرق ہوا۔ موجودہ زمانہ کے محققین کا عام میلان اس طرف ہے کہ پہلا فرعون رعمسیس دوم تھا جس کا زمانہ حکومت سن 1292 قبل مسیح سے سن 1225 قبل مسیح تک رہا۔ اور دوسرا فرعون منفتہ یا منفتاح تھا جو اپنے باپ رعمسیس دوم کی زندگی ہی میں شریک حکومت ہو چکا تھا اور اس کے مرنے کے بعد سلطنت کا مالک ہوا۔ یہ قیاس بظاہر اس لحاظ سے مشتبہ معلوم ہوتا ہے کہ اسرائیلی تاریخ کے حساب سے حضرت موسیٰ (علیہ السلام) کی تاریخ وفات 1272 قبل مسیح ہے۔ لیکن بہر حال یہ تاریخی قیاسات ہی ہیں اور مصری، اسرائیلی اور عیسوی جنتریوں کے تطابق سے بالکل صحیح تاریخوں کا حساب لگانا مشکل ہے۔
رعمیسس دوم کا تعلق مصر کے انیسویں حکمران خاندان سے تھایہ شاہ سیتی(Seti) کا بیٹا تھا۔ اس نے 67 سال حکومت کی۔ اس کی 110 سال عمر تھی اور وہ بیمار ہو کر فطرتی موت مرا۔ اس کا جسم نہائت لاغر تھاجبکہ منفتاح کی لاش جو بحر قلزم میں غرق ہوا صحت مند تھی اسے کوئی بیماری نہ تھی۔
رعمیسس دوم کی حنوط شدہ لاش انیسویں صدی کے اواخر میں باب الملوک کی وادی کی کھدائی کے دوران برآمد ہوئی۔ یہ لاش ایک چوبی تابوت میں رکھی ہوئی تھی اس پر تین کتبے کندہ تھے۔ اس پر بعض ماہرین آثار قدیمہ کو شک تھا کہ یہ کس کی لاش ہے۔ اس شک کو دور کرنے کے لیے میپیرو(Maepero) نے اوپر لپٹے ہوئے کپڑے کو ہٹایااور لاش کے سینے پر روشنائی سے لکھا ہوا کتبہ دیکھا جس نے سارے شکوک دور کر دیے کہ یہ رعمیسس دوم کی ہی لاش ہے۔ یکم جون 1886ء کو خدیو توفیق کی موجودگی میں اس لاش کو کھولا گیا۔ یہ لاش اب قاہرہ کے عجائب خانے میں محفوظ ہے۔ 
## فرعون اور فرانس
رمسیس دوم دنیا کا واحد شخص ہے جس کی مرنے کے تین ہزار سال بعد پاسپورٹ بنا۔ اس کا پاسپورٹ 1974ء میں بنایا گیا تھا کیوں کہ اس کی نعش کو محفوظ رکھنے کے لیے کچھ مرمت فرانس میں ہونی تھی اور فرانس میں بنا پاسپورٹ نعش داخل نہیں ہو سکتی تھی اس لیے اس کا پاسپورٹ بنایا گیاـ

## مزید دیکھیے

## حوالہ جات


زمرہ:1300 ق م کی دہائی کی پیدائشیں
زمرہ:انیسویں مصری سلطنت کے فراعنہ
زمرہ:تیرہویں صدی ق م کے حکمران
زمرہ:قدیم مصری ممیاں
زمرہ:مصر
زمرہ:کامنز زمرہ جس کا ربط ویکی ڈیٹا پر ہے
زمرہ:مصری عجائب گھر
زمرہ:سیتی اول
زمرہ:تیرہویں صدی ق م کی وفیات
زمرہ:کتاب خروج
زمرہ:مصر میں تیرہویں صدی ق م
زمرہ:قدیم مصر
شیو ساگر رام غلام

**سر شیو ساگر رام غلام**  ماریشس کے ہندی نژاد سیاست دان، ماہر طب، رائٹ آنربل سرشیو ساگر رام غلام، ایل آر سی پی ایم آر سی ایس رائل کالج ماریشس اور یونیورسٹی کالج لندن میں تعلیم حاصل کی۔ 1940ء تا 1953ء میں میونسپل کونسلر رہے۔ 1956ء میں پورٹ لوئی کے ڈپٹی مئیر منتخب ہوئے۔ 1948ء میں لیبر پارٹی کے ٹکٹ پر مجلس قانون ساز کے رکن چنے گئے۔ 1960ء تا 1961ء میں وزیر مالیات رہے۔ 1961ء میں ماریشس کے چیف منسٹر مقرر ہوئے۔ 1967ء میں ماریشس کو اندرونی خود مختاری ملی تو سر رام غلام نے مرکز میں وزارت بنائی۔ 1976ء کے انتخابات میں ان کی لیبر پارٹی کو بہت کم نشستیں ملیں لیکن رام غلام مسلم مجلس اور سوشل ڈیموکریٹک پارٹی کی مدد سے وزات بنانے میں کامیاب رہے۔

## حوالہ جات

زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:فعالیت پسند آزادی
زمرہ:کامنز زمرہ جس کا ربط ویکی ڈیٹا پر ہے
زمرہ:لندن اسکول آف اکنامکس کے فضلا
زمرہ:مملکت متحدہ کی پریوی کونسل کے ارکان
زمرہ:موریشس کی شخصیات
زمرہ:موریشس کے سیاسی حکام
زمرہ:موریشس کے وزرائے اعظم
زمرہ:موریشس کے وزرائے خزانہ
زمرہ:موریشسی اطباء
زمرہ:موریشسی سائنسدان
زمرہ:موریشسی ہندو
زمرہ:یونیورسٹی کالج لندن کے فضلا
زمرہ:1900ء کی پیدائشیں
زمرہ:1985ء کی وفیات
رافیل

ایک اطالوی مصور جس نے کئی ایک شاہکار بنائے جو فن کی دنیا میں ہمیشہ کے لیے امر ہو گئے.
**رافیل** اطالوی نشاتِ ثانیہ کا عظیم مصور تھا۔ باپ بھی اپنے عہد کا معروف مصور تھا۔ سترہ برس کی عمر میں مصور پریو گنو کی شاگردی قبول کی اور رنگوں کی پاکیزگی اور پس منظر کو زیادہ نمایاں کرنے کی خصوصیت اسی سے حاصل کی۔ 1504ء میں رافیل شہر فلورنس چلا گیا جہاں اس نے نمایاں ترقی کی۔ لیونارڈو ڈا ونچی اور مائکل اینجلو سے بھی سبق لیے 1508ء میں روم گیا جہاں اس کی بڑی قدر ہوئی۔ اس کے شاہکار قیام ِ روم کے دروان ہی میں وجود میں آئے۔ پوپ نے اسے گرجا کی تزئین و آرائش کے کام پر مامور کیا جس میں وہ مسلسل چار برس لگا رہا۔ گرجا کی دیواروں پر جو رنگین تصویریں اس نے تخلیق کیں وہ کلاسیکی بن گئیں۔ نئے پوپ لیو دہم نے اسے 1514ء میں اسے سینٹ پیٹر چرچ کا مصور اور معمار اعلیٰ مقرر کیا۔ وہ اپنے آخری شاہکار Transfiguration کی تخلیق میں مصروف تھا کہ وفات پائی۔ یہ تصویر اس کے جنازے کے ساتھ سٹوڈیو سے قبر تک لے جائی گئی۔

## حوالہ جات


زمرہ:اوربینو کی شخصیات
زمرہ:برہنہ فن
زمرہ:سولہویں صدی کے اطالوی مصور
زمرہ:پینتھیون، روم میں تدفین
زمرہ:اطالوی مرد مصور
زمرہ:کیتھولک مصور
زمرہ:نشاۃ ثانیہ کے اطالوی مصور
زمرہ:ویکی ڈیٹا سے مطابقت رکھنے والی مختصر تفصیل
زمرہ:اطالوی رومن کیتھولک شخصیات
زمرہ:مذہبی مصور
زمرہ:روم کے مصور
زمرہ:فنکاران
زمرہ:1529ء کی وفیات
زمرہ:اطالوی ماہرین تعمیرات
رام موہن رائے

بانی برہمو سماج۔ بنگال میں پیدا ہوئے۔ بنگالی اور سنسکرت کے علاوہ عربی، فارسی اور انگریزی کے بھی بڑے فاضل تھے۔ اسلام اور مسیحی مذہب کی تعلیمات نے ان پر بڑا اثر کیا اور انھوں نے ہندو سماج کے سدھار کا کام شروع کیا۔ 1830ء میں برہمو سماج کی بنیاد ڈالی۔ مورتی پوجا کی مخالفت کی اور خدا کی وحدانیت کی تعلیم دی۔ ستی کی خوفناک و شرمناک رسم ختم کرنے میں بھی بڑا کام کیا۔ اس کے علاوہ عورتوں کے حقوق اور اپنی قوم کی تعلیم و تربیت پر زور دیا۔ 1831ء میں انگلستان گئے اور وہاں برسٹل کے مقام پر وفات پائی۔

## حوالہ جات

زمرہ:آزادی ہند کے فعالیت پسند
زمرہ:اٹھارہویں صدی کے ہندوستانی فلسفی
زمرہ:انگریزی زبان کے مصنفین
زمرہ:انیسویں صدی کے ہندوستانی فلسفی
زمرہ:انیسویں صدی کے ہندوستانی مصنفین
زمرہ:بھارت میں خواتین کے حقوق
زمرہ:بھارتی اسکولوں و کالجوں کے بانیان
زمرہ:بھارتی فعالیت پسند برائے حقوق نسواں
زمرہ:بھارتی فلسفی
زمرہ:بھارتی مترجمین
زمرہ:بھارت کے مذہبی رہنما
زمرہ:بھارتی مرد فلسفی
زمرہ:بھارتی مصلحین
زمرہ:بھارتی ملحدین
زمرہ:برہمن جنہوں نے امتیازی سلوک کے خلاف جدوجہد کی
زمرہ:برہمو شخصیات
زمرہ:بنگالی زبان کے مصنفین
زمرہ:بنگالی شخصیات
زمرہ:بنگالی نشاة ثانیہ
زمرہ:بنگالی ہندو
زمرہ:تعلیم کے فلسفی
زمرہ:ثقافتی ناقدین
زمرہ:ذات پات کے مخالف فعالیت پسند
زمرہ:سیاسی فلاسفہ
زمرہ:ضلع ہوگلی کی شخصیات
زمرہ:فارسی زبان کے مصنفین
زمرہ:کامنز زمرہ جس کا ربط ویکی ڈیٹا پر ہے
زمرہ:کولکاتا کی شخصیات
زمرہ:کولکاتا کے اسکالر
زمرہ:مذہب کے فلاسفہ
زمرہ:معاشرتی علوم کے فلسفی
زمرہ:معاشرتی فلاسفہ
زمرہ:معاشرتی ناقدین
زمرہ:مغربی بنگال کی شخصیات
زمرہ:1772ء کی پیدائشیں
زمرہ:1774ء کی پیدائشیں
زمرہ:1833ء کی وفیات
زمرہ:22 مئی کی پیدائشیں
زمرہ:نو ویدانت
زمرہ:بنگال کے ہندو سنت
خون بہنا

[thumbnail|[انسانی انگلی سے بہتا ہوا خون]]
جسم کے کسی حصے سے خون بہہ رہا ہو تو اس حصے پر دباو ڈال کر یا اسے کھینچ کر خون بند کر دیا جاتا ہے۔۔ اگر بڑے یا درمیانے درجے کی رگ ہو تو دباو کا عمل فورا کرنا چائیے۔ جریان خون کا علاج کرنے کے لیے دوران خون کا عمل ہونا بہت ضروری ہے۔ دوران خون، قلب اور خون کی نالیوں کے ذریعے ہوتا ہے۔ ان نالیوں میں رگیں ہوتی ہیں جو خون کو دل سے جسم کے دوسرے حصوں تک لے جاتی ہیں۔ ان کے علاوہ باریک نالیاں ہوتی ہیں جو بڑی رگوں کی شاخیں ہوتی ہیں اور ان سے نسیں یا عروق شعریہ پھوٹتی ہیں۔ ایک دوسری قسم کے رگیں بھی ہوتی ہیں جو خون کو دل کی طرف لوٹاتیں ہیں۔ ان کو ورید کہتے ہیں۔ جبکہ جو رگیں خون کو جسم کے مختلف حصوں تک لے جاتی ہیں انھیں شریان کہتے ہیں۔

## مزید دیکھیے
* خون 
* خون کا امتحان
* فشار خون
* خون کی اقسام 
* خون کی کمی، انیمیا 

## حوالہ جات

زمرہ:خون
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:خودکشی کے طریقے
زمرہ:اسباب اموات
زمرہ:علامات (طب)
زمرہ:طبی اصطلاحات
زمرہ:دمیات
زمرہ:زخم
اوعیۂ دمویہ

**اوعیۂ دمویہ**  دورانِ خون کے نظام کی نالی نما ساختیں ہیں جو تمام فقاری جانوروں کے جسم میں خون کی ترسیل کا کام انجام دیتی ہیں۔ یہ اوعیہ خون کے خلیات، مغذیات اور نسیم جسم کی بیشتر بافتوں (نسیجوں) تک پہنچاتی ہیں اور ساتھ ہی بافتوں سے فاضل مادے اور کاربن ڈائی آکسائیڈ کو خارج کرنے کے لیے لے جاتی ہیں۔

کچھ بافتیں ایسی ہوتی ہیں جن میں اوعیۂ دمویہ موجود نہیں ہوتیں، جیسے کہ غضروف، بشر مخاطیہ اور آنکھ کا عدسہ و قرنیہ۔ ایسی بافتوں کو بے اوعیہ (اے ویسکیولر) کہا جاتا ہے۔

اوعیۂ دمویہ کی پانچ اقسام ہوتی ہیں:
* شریانیں، جو خون کو قلب سے دور لے جاتی ہیں۔
* شریانکیں۔
* عروق شعریہ، جہاں خون اور بافتوں کے درمیان پانی اور کیمیائی مادّوں کا تبادلہ ہوتا ہے۔
* وریدکیں۔
* وریدیں، جو خون کو عروق شعریہ سے واپس قلب کی طرف لے جاتی ہیں۔

## حوالہ جات

زمرہ:عروقیات
رانا پرتاب

راجستھان کا نامور اور دلیر سردار۔ اوودے سنگھ کا بیٹا اور سنگرام سنگھ کا پوتا تھا۔اور گجر راج ونش کا آخری راجا مانا جاتا ہے۔ اپنے باپ کی وفات پر اوودے پور کی گدی پر بیٹھا۔ اس نے مغل شہنشاہ اکبر کی اطاعت قبول کرنے اور اس سے رشتے ناتے کرنے سے انکار کر دیا۔ اکبر نے راجا مان سنگھ کو فوج دے کر راؤ پرتاب کے خلاف روانہ کیا۔ 1576ء میں ہلدی گھاٹ کے مقام پر راؤ کو زبردست شکست ہوئی۔ اور ااس نے پہاڑوں میں پناہ لی۔ کوئی بیس برس مارا مارا پھرتا رہا۔ لیکن اکبر کی اطاعت قبول نہ کی۔ 1597ء میں راؤ نے وفات پائی لیکن اس سے پہلے اس نے چتوڑ اور ایک دو قلعوں کو چھوڑ کر باقی تمام علاقہ مغلوں سے چھین لیا تھا۔ رانا پرتاب کا نام پہلے راؤ پرتاب تھا بعد میں رانا نام پسند آیا اپنا نام راؤ کی جگہ رانا پرتاب رکھ لیا اور راؤ پرتاب بعد میں رانا پرتاب کے نام سے ہی مشہور ہوا۔

## حوالہ جات

زمرہ:1540ء کی پیدائشیں
زمرہ:1597ء کی وفیات
زمرہ:بھارت میں حادثاتی اموات
زمرہ:تاریخ بھارت کی شخصیات
زمرہ:تاریخ راجستھان
زمرہ:راجپوت حکمران
زمرہ:سولہویں صدی کے ہندوستانی بادشاہ
زمرہ:ہندوستان میں 1568ء
زمرہ:ہندوستانی فرماں روا
زمرہ:تاریخ ادے پور
زمرہ:ہندو جنگجو
زمرہ:ہندو فرماں روا
زمرہ:شیوی شخصیات
زمرہ:بھارتی ہندو
زمرہ:راجستھانی شخصیات
زمرہ:شکاری مہم پر حادثاتی اموات
زمرہ:سولہویں صدی کے حکمران
زمرہ:بھارت میں سولہویں صدی
زمرہ:مغلیہ سلطنت
ضلع خیبر

**ضلع خیبر ** صوبہ خیبر پختونخوا کا ایک ضلع ہے۔ ضلع خیبر پشاور ڈویژن صوبہ خیبر پختونخوا پاکستان میں ہے۔ 2018 تک، یہ وفاق کے زیر انتظام قبائلی علاقوں کی ایک ایجنسی تھی، فاٹا کو خیبر پختونخوا میں ضم کرنے کے بعد یہ ایک ضلع بن گیا۔ یہ وادی تیراہ سے پشاور تک ہے۔ یہ مغرب میں صوبہ ننگرہار، جنوب میں ضلع اورکزئی، ضلع کرم سے ملحق ہے جنوب مغرب میں، مشرق میں پشاور اور شمال میں مہ مند ضلع۔

خیبر :
خیبر وادی تیراہ کے نیچے پشاور کے جانب ایک تاریخی ضلع ہے۔ اس کے مغرب میں ننگرہار افغانستان، جنوب میں اورگزئ، جنوب مغرب میں کرم، شمال میں مھمنداور مشرق میں پشاور واقع ہے۔ یہ 1873میں ایجنسی بنی 2018تک فاٹا کا حصہ رہا۔27مئ 2018میں کے پی اسمبلی کے ائنی ترمیم کے مطابق ضلع کا درجہ دیا گیا۔ باڑا، جمرود، لنڈی کوتل اور ملاگوری اس کے چار تحصیل ہیں۔ کل رقبہ 2575مربع کلومیٹر ہے، ابادی 2017مردم شماری کے مطابق 986973ہے۔99.6%پشتوں زبان بولی جاتی ہے۔ ہیڈ کوارٹر لنڈی کوتل ہے۔ افریدی اور شنواری اقوام کی اکثریت ہے۔ زرعی زمین 237579ہکٹرز، جنگلات 2070ہیکٹرز، اباد فصلی زمین، 19365ہکٹرز ہے۔ زیادہ تر پہاڑی چٹانی اور تنگ دروں پر مشتمل علاقہ ہے۔ ہندو کش اور کوہ سفید پہاڑی سلسلوں کا جنکشن ہے لاچہ غر، کارگاہ غر سور غر، تور غر مورگاہ اور کلوچ بڑے پہاڑ ہیں۔ ھندوستان کی خصوصاََ اور باقی دنیا کی نسلی اور تہذیبی بناوٹ میں اسی راستے کا کلیدی کردار ہے۔1600قبل مسیح کو اسی راستے ارین، 600قبل مسیح ایرانی، 326قبل مسیح الیگزنڈر یونانی، محمود غزنوی، چنگیز خان، ظہیر الدین بابر وغیرہ کے امد کا راستہ رہا۔ پشتون تھذیب، تمدن ادب (حمزہ بابا، خاطر وغیرہ) کا مسکن ہے۔ آثار قدیمہ (خصوصاََ بدھ مت، ھندو شاہیہ، انگریز، خاصکر طویل انگریز دور کی ریل پٹڑی، بیسوں طویل سرنگ) اور سیاحت کے لیے سنہری علاقہ ہے۔۔۔۔۔ لیکن افسوس ہے کہ اندورنی اور بیرونی انسان دشمن اور پشتون دشمن، اسٹبلشمنٹ اور حکومتوں نے ان علاقوں سے اتش فشاں بنا یا ہے۔ ورنہ یہ تھذیب وتمدن، تجارت، معیشت اور سیاحت کا گہوارہ بن سکتا ہے۔

## تحصیلیں
ضلع خیبر اس وقت چار تحصیلوں میں تقسیم ہے۔
* تحصیل باڑہ
* جمرود تحصیل
* لنڈی کوتل
* ملا گوری
## مزید دیکھیے
* شگئی فورٹ

## بیرونی روابط
* خیبر ایجنسی کا سرکاری ویب گاہ
* - خیبر ایجنسی کی معلومات

زمرہ:پاکستان کے قبائلی علاقوں کی ایجنسیاں
خیبر ایجنسی
زمرہ:خیبر پختونخوا کے اضلاع
زمرہ:خیبر ایجنسی
دیوتا (ناول)

**[[دیوتا (افسانہ)|دیوتا]]** محی الدین نواب کا تحریر کردہ اردو ناول ہے جو اردو ماہنامہ سسپنس ڈائجسٹ میں 1977ء سے 2010ء تک بلا ناغہ شائع ہوتا رہا اور اردو ادب میں جاری رہنے والا سب سے طویل ترین اور مقبول ترین ناول بن گیا۔ اس کے کل 56 حصے ہیں۔ یہ ناول فرہاد علی تیمور کی سوانح عمری ہے، جس کے والدین بچپن میں مر جاتے ہیں اور جائداد پر اس کے رشتہ دار قابض ہو جاتے ہیں۔ چنانچہ فرہاد علی تیمور اپنی جائداد حاصل کرنے کے لیے ٹیلی پیتھی سیکھتا ہے۔

## فنی جائزہ

### کردار نگاری
کردار نگاری کے حوالے سے اگر دیکھا جائے تو دیوتا کرداروں سے بھرپورناول ہے۔ چند اہم کرداروں کا جائزہ پیش ہے۔

فرہاد علی تیمور،
آمنہ ف رہاد،
سونیا ف رہاد،
پارس،
پورس،
علی تیمور،
اعلیِ بی بی،
عدنان،
انوشے

### فرہاد علی تیمور
ایک ایسے شخص کی کہانی بیان کی گئی ہے جو ٹیلی پیتھی کا علم اس وقت سیکھتا ہے جب یہ بہت پسمانہ تھا اور ابھی اپنی جہتوں کی تلاش میں تھا۔
رفتہ رفتہ فرہاد اس علم میں قابلیت حاصل کرتا ہے اور دوستوں کے لیے دوست اور دشمنوں کے لیے عذاب بنتا ہے۔ اسے ایک پاکستانی شخص کے طور پر بتایا گیا ہے جو محب وطن ہے لیکن ملک سے باہر ہی رہتا ہے زیادہ تر وقت اصل میں کسی جگہ اس کا ٹھکانہ نہیں ہے۔
فرہاد کی زندگی کی کہانی بیان کی گئی ہے جس میں دوست دشمن اپنے بیگانے سبھی کا نہایت تفصیل سے بتایا گیا ہے۔
## بیرونی روابط
* دیوتا۔ محی الدین نواب

زمرہ:اردو افسانہ
زمرہ:فینٹسی ناول
زمرہ:اردو ناول
زمرہ:سنسنی خیز ناول
زمرہ:سرورق سے عاری کتابیں
جسیمِ ضفیر

**جسیمِ ضفیر** (spliceosome) خلیات میں پایا جانے والا ایک ایسا مختلط یا complex ہوتا ہے کہ جو مخصوص اقسام کے رائبو مرکزائی تیزاب اور لحمیات سے تشکیل پاتا ہے اور نئے منتسخ (transcribed) ہوکر تشکیل پانے والے پیش-پیامبر ارنا یعنی  pre-mRNA  میں موجود دخلات (introns) کو نکال کر ایک قابلِ ترجمہ (translat-able) آراین اے بنانے میں اپنا کردار ادا کرتا ہے، اس قابلِ ترجمہ آراین اے کو پیامبر آر این اے کہا جاتا ہے جو لحمیات تیار کرسکنے کے قابل ہوتا ہے؛ سالماتی حیاتیات میں جسیمِ ضفیر کی مدد سے انجام پانے والے اس تمام عمل کو تضفیر (splicing) کا نام دیا جاتا ہے۔ یہاں اردو نام میں splice کا ترجمہ ضفیر کرنے کی وجہ یہ ہے کہ لفظ splice کے دیگر متبادلات ناقابل استعمال ہیں کیونکہ ایک موزوں متبادل --- پیوند --- ہو سکتا تھا جو bond کے لیے مستعمل ہو چکا ہے اور دوسرا متبادل --- جوڑ --- کا ہے جو عموما connection کے معنوں میں آجاتا ہے۔

زمرہ:آر این اے
زمرہ:تعبیر وراثہ
زمرہ:سالماتی حیاتیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
عمر خضر

*عمر خضر* کینیڈا کے ایک مسلمان رہائشی ہیں جنھیں گوانتانامو تھانے میں بند کیا گیا تھا۔ ان کے والد احمد سعید خضر کو بھی گرفتار کر کہ بند کیا ہوا تھا۔

200px|تصغیر|عمر خصر، امریکی فوجی نے پشت میں دو گولیاں ماریں

امریکا میں نئے صدر اوبامہ کے عہدہ سنبھالنے کے بعد اپریل 2009ء میں کینیڈای عدالت نے سرکار کو حکم دیا کہ وہ عمر کو امریکا سے واپس حاصل کرے مگر کینیڈای وزیر اعظم سٹیفن ہارپر عدالت کا حکم ماننے سے انکاری ہے۔
کینیڈی حکومت معاملے کو مرکزی عدالت میں لے گئی اور منصف سے کہا کہ عدالتیں اس میں مداخلت مت کریں۔

2009 میں ٹورانٹو سٹار نے تجزیہ میں بتایا کہ نئی تصاویر سے اس نظریہ کو تقویت ملتی ہے کہ عمر خضر پر الزامات جھوٹے ہیں۔

اکتوبر 2010ء میں امریکی اور کنیڈائی حکومت کی ملی بھگت سے عمر سے امریکی فوجی عدالت کے سامنے اعترافی بیان کرایا گیا اور سزا سنا دی گئی۔
مبصرین نے یہ واضح کیا ہے کہ کسی فوجی کو جنگ میں حصہ لینے پر مجرم نہیں قرار دیا جا سکتا۔

## مزید دیکھیے
* دہشت پر جنگ
* خضر عمر

## بیرونی روابط

* ٹورانٹو سٹار، 12 جولائی 2008ء،  "Khadr interrogation raises troubling questions"
* wsws 19 جولائی 2008ء،  "Canada reaffirms support for Khadr’s Guantánamo Bay detention and prosecution"
* CBC 16 اکتوبر 2008ء "The U.S. versus Omar Khadr"
* Michelle Shephard ، Guantanamo's Child: The Untold Story of Omar Khadr



زمرہ:1986ء کی پیدائشیں
زمرہ:بقید حیات شخصیات
زمرہ:بگرام تھیٹر انٹرنمنٹ فسیلیٹی کے قیدی
زمرہ:پاکستان میں کینیڈین تارکین وطن
زمرہ:کامنز زمرہ جس کا ربط ویکی ڈیٹا پر ہے
زمرہ:کینیڈا
زمرہ:کینیڈا کے قیدی اور زیر حراست افراد
زمرہ:کینیڈین قاتل قرار شخصیات
زمرہ:کینیڈین مسلم
زمرہ:کینیڈین بیرون ملک قید افراد
زمرہ:ویکی ڈیٹا سے مختلف مختصر وضاحت
زمرہ:ارکان القاعدہ
زمرہ:19 ستمبر کی پیدائشیں
زمرہ:اکیسویں صدی کی کینیڈین شخصیات
زمرہ:گوانتانامو بے حراستی کیمپ کے قیدی
زمرہ:زیر حراست اور قیدی شخصیات
زمرہ:کینیڈا کی شخصیات
زمرہ:ٹورانٹو کی شخصیات
زمرہ:کینیڈین مجرمین
زمرہ:بچے فوجی
احمد سعید خضر

تصغیر|احمد سعید خضرعمر خضر کینیڈا کے ایک مسلمان رہائشی ہیں جنھیں گوانتانامو تھانے میں بند کیا گیا ہے۔ ان کے بیٹے عمر خضر کو بھی گرفتار کر کہ بند کیا ہوا تھا۔

زمرہ:1948ء کی پیدائشیں
زمرہ:2003ء کی وفیات
زمرہ:القاعدہ
زمرہ:پاکستان میں کینیڈین تارکین وطن
زمرہ:کینیڈا
زمرہ:کینیڈا کو مصری تارکین وطن
زمرہ:کینیڈین اسلام پسند
زمرہ:مصری مسلم
زمرہ:قاہرہ کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:مصری اسلام پسند
زمرہ:مصری القاعدہ ارکان
زمرہ:یونیورسٹی آف اوٹاوا کے فضلا
زمرہ:1 مارچ کی پیدائشیں
زمرہ:قاہرہ میں پیدا ہونے والی شخصیات
محی الدین نواب

## ادبی زندگی
محی الدین نواب نے ابتدا میں اردو کے معروف مصنف ابن صفی کی شہرہ آفاق عمران سیریز پر دو ناول تقریباً 1970ء میں لکھے تھے۔ انھوں نے اردو میں ایک طویل ترین سلسلہ دیوتا سسپنس ڈائجسٹ میں لکھا تھا جس سے انھیں زیادہ شہرت ملی تھی۔ ان کا ایک مشہور ناول "آدھا چہرا" بھی ہے جس میں ایک ٹیکسی ڈرائیور "جانی" کی زندگی کی عکاسی کی گئی ہے۔ نواب صاحب کے ایک اہم ناول " دل پارہ پارہ" کو فلم میں بھی ڈھالا گیا تھا، حالانکہ وہ اس فلمسازی سے آگے چل کر مطمئن نہیں تھے۔

## تصانیف
*
* 1۔ سرپرست (چار جلدیں) 
* 2۔ اندھیر نگری (چارجلدیں)
* 3۔پتھر  (دو جلدیں)   
* 4۔شعلوں کی سیج   
* 5۔ آبلہ بدن   
* 6۔ادھورا ادھوری 
* 7۔دل پارہ پارہ   
* 8۔اجل نامہ     
* 9۔ایمان والے   
* 10۔ پل صراط   
* 11۔ خالی سیپ   
* 12۔ یومِ حساب   
* 13۔ راہِ خار زار   
* 14۔ آخری موسم   
* 15۔ بدی الجمع   
* 16۔ بند مٹھی   
* 17۔ خوش دامنی   
* 18۔ گندی گل   
* 19۔ طاعون   
* 20۔ آنچل   
* 21۔ جلوہ نمائی 
* 22۔خوفِ خدا 
* 23۔ نیک کمائی 
* 24۔ علاج   
* 25۔ نوسر باز 
* 26۔ عذابِ آگہی   
* 27۔ کاغذی پیرہن 
* 28۔ عذابِ آخر   
* 29۔ قصہ نصف صدی کا 
* 30۔ باسی پھول 
* 31۔ سپنے سب اپنے 
* 32۔ چلمن 
* 33۔ ناگزیر 
* 34۔ دور اندیش 
* 35۔ سحر شب گزیدہ 
* 36۔ مخاطرہ   
* 37۔ انہونی 
* 38۔ زہریلا پھول 
* 39۔ پتھر کا شیشہ 
* 40۔ اندھی چال   
* 41۔ بے نام رشتے 
* 42۔ خریدار وفا 
* 43۔ طلسمِ محبت 
* 44۔ سچا فریب 
* 45۔ لبادہ 
* 46۔ روح کی واپسی 
* 47۔ بھرم 
* 48۔ رشتوں کی بازی 
* 49۔ بخت گزیدہ 
* 50۔ منکر 
*  51۔ اونچی اڑان  

## مزید پڑھیے
* An Exclusive Interview of Mohiuddin Nawab
* محی الدین نواب - فیس بک صفحہ
* محی الدین نواب - امیزون کتاب فروخت
* محی الدین نواب - ٹوئیٹر

## حوالہ جات

زمرہ:اردو ادب کی شخصیات
زمرہ:ناول
زمرہ:1930ء کی پیدائشیں
زمرہ:2016ء کی وفیات
زمرہ:پاکستانی مرد مختصر افسانہ نگار
زمرہ:پاکستانی ناول نگار
زمرہ:پاکستانی افسانہ نگار
زمرہ:پاکستانی جاسوسی ادب مصنفین
زمرہ:پاکستانی اردو مصنفین
چینی سال نو

[تصغیر|چینی سال نو [پینانگ، ملائیشیا میں]]
تصغیر|مانچسٹر میں چینی نیا سال

**چینی سال نو** (آسان چینی حروف : 农历新年) (روایتی چینی: 農曆新年) کا تہوار یا آمد بہار کا تہوار تائیوانی تہذیب کے تہواروں میں سے سب سے اہم تصور کیا جاتا ہے، اس لیے اسے چین سے باہر رہنے والے لوگ تائیوانی سال نو بھی کہتے ہیں۔ مشرقی ایشائی ممالک میں منایا جانے والا یہ تہوار چینی کیلنڈر کے پہلے قمری مہینے کی پہلی تاریخ سے شروع ہوتا ہے اور پندرہ تاریخ کو ختم ہوتا ہے۔ یہ تہوار جہاں چین مین روایتی جوش و خروش اور تقاریب کے انعقاد سے منایا جاتا اسی طرح چین سے باہر رہنے والے چینی بھی اپنے رہائشی ممالک میں یہ تہوار مناتے ہیں۔ اس کے علاوہ تہوار اور اس سے متعلقہ تقاریب کے اثرات چین کے دیگر ہمسایہ ممالک کوریا، جاپان، نیپال، بھوٹان، ویت نام، فلپائن، سنگاپور، ملائیشیا، انڈونیشیا کی روایتی تقاریب پے بھی ملتا ہے۔

## حوالہ جات

زمرہ:انڈونیشیا میں عوامی تعطیلات
زمرہ:بدھی تعطیلات
زمرہ:بہار کی تعطیلات
زمرہ:بہار کے تہوار
زمرہ:جنوری کی تقریبات
زمرہ:چین
زمرہ:چین میں عوامی تعطیلات
زمرہ:خانہ معلومات تعطیل مع غیر موجود فیلڈ
زمرہ:سنگاپور میں عوامی تعطیلات
زمرہ:فروری کی تقریبات
زمرہ:فلپائن میں عوامی تعطیلات
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:ملائشیا میں عوامی تعطیلات
زمرہ:نئے سال کا جشن

zh-yue:農曆新年
زمرہ:تائیوان میں عوامی تعطیلات
زمرہ:مشرقی ایشیا
زمرہ:جنوب مشرقی ایشیا
زمرہ:ویکی ڈیٹا سے مطابقت رکھنے والی مختصر تفصیل
زمرہ:چینی سال نو
زمرہ:کمبوڈیا میں عوامی تعطیلات
زمرہ:تھائی لینڈ میں عوامی تعطیلات
کنفیوشس مت

**کنفیوشس مت** چین کا سب سے بڑا مقامی مذہب ہے۔ کنفیوشس مذہب 25 صدیوں کی مسلسل تاریخ رکھتا ہے۔ تقریباً دو ہزار سال تک حکمرانوں کا مذہب رہا ہے۔ کنفیوشین ازم کا نام مغربی اقوام کا دیا ہوا ہے، اس کا اصلی نام ”کنفیوشس کی تعلیمات“ ہے یا پھر اس کو **روجیا** (儒家) کہتے ہیں جس کے معنی ”علما کی تعلیم“ کے ہیں۔

کنفیوشس مذہب چین کا قدیم مذہب ہے، اس مذہب کی بنیاد کائنات کی پرستش پر ہے اور یہ پرستش کائنات کے اجزا اور مظاہر کی پرستش ہے۔

اس مذہب کا بانی علمائے مغرب کے دیے ہوئے نام کے مطابق چین کا مشہور حاکم کنفیوشس ہے جس کے متعلق بیان کیا جاتا ہے کہ وہ 471 قبل مسیح میں گذرا ہے۔ اس کا باپ شیولیان تھا جو ایک ضلع کا حاکم تھا، جس کی بڑھاپے کی اولاد کنفیوشس تھا۔

کنفیوشس مذہب صرف چین میں نہیں، بلکہ جاپان میں بھی مقبول ہے، جہاں کم از کم اس زمانے میں اس کے ایک سے دو کروڑ کے درمیان پیروکار موجود ہیں، جاپان کے سب سے بڑے مذہب شنتو کی سیاسی تعلیمات و نظریات پر بھی ان کا خاصا اثر ہے، یوں یہ مذہب کافی وسیع بھی ہے۔

موجودہ چین میں سوشلزم کی آمد کے بعد تمام مذاہب پر پابندی ہے، جن میں بطور خاص کنفیوشس مت، بدھ مت اور تاؤ مت ہے لیکن ان کے پیروکار پھر بھی کروڑوں میں ہیں۔

کنفیوشس چونکہ الہامی مذہب نہیں ہے لہذا ایک فرد کنفیوشسی ہوتے ہوئے بدھ بھی بن سکتا ہے، تاؤ بھی اور مسلم بھی۔

## مقدس کتب
اس مذہب کو اکثر مذہبِ کتب کہا گیا ہے۔ اس کی متعدد کتب میں سے لُن یو (Lun-yu) یعنی گلدستۂ تحریر اہم ترین ہے کیونکہ اس کے مطالعہ سے اس کی تعلیمات کا سمجھنا آسان ہے۔ یہ کنفیوشس کے ملفوظات کا مجموعہ ہے جو اس کے چند شاگردوں نے اس کی وفات کے بعد تالیف کیا۔ اس میں زندگی کے ہر پہلو کے حقائق کو عام فہم کہانیوں اور عمدہ تمثیلوں میں بیان کیا ہے۔ ایک اور کتاب کنفیوشس کی طرف منسوب ہوتی ہے اور یہ انتساب محل نظر ہے۔ اس کا نام ”علم عظیم“ (Great learning) ہے۔ ایک اور کتاب بنام اعتدال کا اصول (Doctrine of the Mean) کنفیوشس کے پوتے زیسی (Zisi) کے نام سے منسوب ہے لیکن حقیقتاً وہ لی چی (Li-Chi/Liji) اور مین شس (Mencious) کی کتابوں کا اکتیسواں باب ہے۔ ان کے علاوہ پانچ اور قدیم کتابیں ہیں جو قدیم روایات کے مطابق کنفیوشس کی ادارت میں لکھی گئیں ، وہ یہ ہیں:
# شو چنگ (Shu-ching) یعنی کتاب التواریخ: جو تاریخی دستاویزوں پر مشتمل ہے۔ پہلے سو تھیں لیکن اب صرف اٹھاون رہ گئی ہیں، جو 2400 ق م سے 800 ق م تک کے زمانہ پرمشتمل ہے۔
# شی چنگ (Shih-ching): اس میں تین سو پانچ نظمیں ہیں یہ 1200 ق م سے 700 ق م کے عرصہ میں لکھی گئیں۔
# لی چی (Li-Chi/Liji) رسموں کی کتاب، جس میں ان سب رسوم کا ذکر ہے جو مذہبی اور غیر مذہبی تہواروں پر ضروری ہیں۔
# یی چنگ (Yi-Ching) انقلابات کی کتاب۔
# چون چیو (Ch'un-ch'iu) خزاں اور بہار کی تاریخ، صوبہ لو کے 732 ق م سے 481 ق م تک کے واقعات، حادثات اور حالات کی تاریخ۔

## حوالہ جات


زمرہ:اخلاقی نظریات
زمرہ:ثقافت مشرقی ایشیا
زمرہ:چین میں مذاہب
زمرہ:چینی فلسفہ
زمرہ:سیاسی حکیمات
زمرہ:مذہبی عقائد، اقدار اور تحریکیں
زمرہ:مشرقی ایشیائی مذاہب
زمرہ:مشرقی فلسفہ
زمرہ:مذہبی اخلاقیات
زمرہ:قدیم چینی فلسفے میں تحریکیں
زمرہ:کوریائی ثقافت
زمرہ:جاپانی ثقافت
زمرہ:ویت نامی ثقافت
زمرہ:چین
سورہ الحاقہ

قرآن مجید کی 69 ویں سورت جس کے 2 رکوع میں 52 آیات ہیں۔

## نام

سورت کے پہلے ہی لفظ کو اس کا نام قرار دیا گیا ہے۔

## زمانۂ نزول

یہ بھی مکہ معظمہ کے ابتدائی دور کی نازل شدہ سورتوں میں سے ہے اور اس کے مضامین سے معلوم ہوتا ہے کہ یہ اس زمانے میں نازل ہوئی تھی جب رسول اللہ کی مخالفت تو شروع ہو چکی تھی، مگر اس نے ابھی زیادہ شدت اختیار نہ کی تھی۔ مسند احمد میں حضرت عمر فاروق  کی روایت ہے کہ اسلام لانے سے پہلے ایک روز میں رسول اللہ  کو ستانے کے لیے گھر سے نکلا مگر آپ مجھ سے پہلے مسجد حرام میں داخل ہو چکے تھے۔ میں پہنچا تو آپ نماز میں سورۂ الحاقہ پڑھ رہے تھے۔ میں آپ کے پیچھے کھڑا ہو گیا اور سننے لگا۔ قرآن کی شان کلام پر میں حیران ہو رہا تھا کہ میرے دل میں یکایک خیال آیا کہ یہ شخص ضرور شاعر ہے جیسا کہ قریش کہتے ہیں۔ فوراً ہی حضور  کی زبان سے یہ الفاظ ادا ہوئے  میں نے اپنے دل میں کہا شاعر نہیں تو پھر کاہن ہے۔ اسی وقت زبان مبارک پر یہ الفاظ جاری ہوئے  یہ سن کر اسلام میرے دل میں گہرا اتر گیا۔ حضرت عمر  کی اس روایت سے معلوم ہوتا ہے کہ یہ سورت ان کے قبول اسلام سے بہت پہلے نازل ہو چکی تھی، کیونکہ اس واقعے کے بعد بھی ایک مدت تک وہ ایمان نہیں لائے تھے اور وقتاً فوقتاً متعدد واقعات ان کو اسلام سے متاثر کرتے رہے تھے، یہاں تک کہ اپنی بہن کے گھر میں ان کے دل پر وہ آخری ضرب لگی جس نے ان کو ایمان کی منزل پر پہنچا دیا۔ (مزید دیکھیے : سورۂ مریم اور سورۂ واقعہ)

## موضوع اور مضمون

اس کا پہلا رکوع آخرت کے بیان میں ہے اور دوسرا رکوع قرآن کے مُنزَل من اللہ اور محمد  کے رسولِ برحق ہونے کے بارے میں۔
پہلے رکوع کا آغاز اس بات سے ہوا ہے کہ قیامت کا آنا اور آخرت کا برپا ہونا ایک ایسی حقیقت ہے جو ضرور پیش آ کر رہنی ہے۔ پھر آیت 4 سے 12 تک یہ بتایا گیا ہے کہ پہلے جن قوموں نے بھی آخرت کا انکار کیا ہے وہ آخرکار خدا کے عذاب کی مستحق ہو کر رہی ہے۔
اس کے بعد آیت 17 تک قیامت کا نقشہ کھینچا گیا ہے کہ وہ کس طرح برپا ہوگی۔ پھر آیت 18 سے 37 تک وہ اصل مقصد بیان کیا گیا ہے جس کے لیے اللہ تعالٰی نے دنیا کی موجودہ زندگی کے بعد نوعِ انسانی کے لیے ایک دوسرے زندگی مقدر فرمائی ہے۔ اس میں بتایا گیا ہے کہ اس روز تمام انسان اپنے رب کی عدالت میں پیش ہوں گے جہاں ان کا کوئی راز چھپا نہ رہ جائے گا۔ ہر ایک کا نامۂ اعمال اس کے ہاتھ میں دے دیا جائے گا۔ جن لوگوں نے دنیا میں یہ سمجھتے ہوئے زندگی بسر کی تھی کہ ایک دن انھیں اپنے رب کو حساب دینا ہے اور جنھوں نے دنیا کی زندگی میں نیک عمل کر کے اپنی آخرت کی بھلائی کے لیے پیشگی سامان کر لیا تھا، وہ اپنا حساب پاک دیکھ کر خوش ہو جائیں گے اور انھیں جنت کا ابدی عیش نصیب ہوگا۔ اس کے برعکس جن لوگوں نہ خدا کا حق مانا نہ بندوں کا حق ادا کیا، انھیں خدا کی پکڑ سے بچانے والا کوئی نہ ہوگا اور وہ جہنم کے عذاب میں مبتلا ہو جائیں گے۔

دوسرے رکوع میں کفار مکہ کو خطاب کرتے ہوئے فرمایا گیا ہے کہ تم اس قرآن کو ایک شاعر اور کاہن کا کلام کہتے ہو، حالانکہ یہ اللہ کا نازل کردہ کلام ہے جو ایک رسول کریم کی زبان سے ادا ہو رہا ہے۔ رسول اس کلام میں اپنی طرف سے ایک لفظ گھٹانے یا بڑھانے کا اختیار نہیں رکھتا۔ اگر وہ اس میں اپنی من گھڑت کوئی چیز شامل کر دے تو ہم اس کی رگ گردن (رگ دل) کاٹ دیں۔ یہ ایک یقینی برحق کلام ہے اور جو لوگ اسے جھٹلائیں گے انھیں آخر کار پچھتانا پڑے گا۔

زمرہ:سورتیں
زمرہ:عرب قبائل
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
سورہ المعارج

قرآن مجید کی 70 ویں سورت جس کے 2 رکوع میں 44 آیات ہیں۔

## نام

تیسری آیت کے لفظ *ذی المعارج* سے ماحوذ ہے۔

## زمانۂ نزول

اس کے مضامین شہادت دیتے ہیں کہ اس کا نزول بھی قریب قریب انہی حالات میں ہوا ہے جس میں سورۂ الحاقہ نازل ہوئی تھی۔

## موضوع اور مضمون

اس میں ان کفار کو تنبیہ اور نصیحت کی گئی ہے جو قیامت اور آخرت اور دوزخ اور جنت کی خبروں کا مذاق اڑاتے تھے اور رسول اللہ کو چیلنج دیتے تھے کہ اگر تم سچے ہو اور تمھیں جھٹلا کر ہم عذاب جہنم کے مستحق ہو چکے ہیں تو لے آؤ وہ قیامت جس سے تم ہمیں ڈراتے ہو۔ اس سورت کی ساری تقریر اسی چیلنج کے جواب میں ہے۔

ابتدا میں ارشاد ہوا ہے کہ مانگنے والا عذاب مانگتا ہے۔ وہ عذاب انکار کرنے والوں پر ضرورت واقع ہو کر رہے گا اور جب وہ واقع ہوگا تو اسے کوئی دفع نہ کر سکے گا، مگر وہ اپنے وقت پر واقع ہوگا۔ اللہ کے ہاں دیر ہے، اندھیر نہیں ہے۔ لہٰذا ان کے مذاق اڑانے پر صبر کرو۔ یہ اسے دور دیکھ رہے ہیں اور ہم اسے قریب دیکھ رہے ہیں۔

پھر بتایا گیا ہے کہ قیامت، جس کے جلدی لے آنے کا مطالبہ یہ لوگ ہنسی اور کھیل کے طور پر کر رہے ہیں کیسی سخت چیز ہے اور جب وہ آئے گی تو ان مجرمین کا کیسا برا حشر ہوگا۔ اس وقت یہ اپنے بیوی بچوں اور اپنے قریب ترین رشتہ داروں تک کو فدیہ میں دے ڈالنے کے لیے تیار ہو جائیں گے تاکہ کسی طرح عذاب سے بچ نکلیں، مگر نہ بچ سکیں گے۔

اس کے بعد لوگوں کو آگاہ کیا گیا ہے کہ اس روز انسانوں کی قسمت کا فیصلہ سراسر ان کے عقیدے اور اخلاق و اعمال کی بنیاد پر کیا جائے گا۔ جن لوگوں نے دنیا میں حق سے منہ موڑا ہے اور مال سمیٹ سمیٹ کر اور سینت سینت کر رکھا ہے وہ جہنم کے مستحق ہوں گے۔ اور جنھوں نے یہاں خدا کے عذاب کا خوف کیا ہے، آخرت کو مانا ہے، نماز کی پابندی کی ہے، اپنے مال سے خدا کے محتاج بندوں ک حق ادا کیا ہے، بدکاریوں سے دامن پاک رکھا ہے، امانت میں خیانت نہیں کی ہے، عہد و پیمان اور قول و قرار کا پاس کیا ہے اور گواہی میں راست بازی پر قائم رہے ہیں وہ جنت میں عزت کی جگہ پائیں گے۔

آخر میں مکہ کے ان کفار کو جو رسول اللہ  کو دیکھ کر آپ کا مذاق اڑانے کے لیے چاروں طرف سے ٹوٹے پڑتے تھے، خبردار کیا گیا ہے کہ اگر تم نہ مانو گے تو اللہ تعالٰی تمھاری جگہ دوسرے لوگوں کو لے آئے گا اور رسول اللہ  کو تلقین کی گئی ہے کہ ان کے تمسخر کی پروا نہ کریں، یہ اگر قیامت ہی کی ذلت دیکھنے پر مُصِر ہیں تو انھیں اپنے بیہودہ مشغلوں میں پڑا رہنے دیں، اپنا برا انجام یہ خود دیکھ لیں گے۔

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
سورہ نوح

قرآن مجید کی 71 ویں سورت جس کے 2 رکوع میں 28 آیات ہیں۔

## نام

*نوح* اس سورت کا نام بھی ہے اور اس کے مضمون کا عنوان بھی، کیونکہ اس میں از اول تا آخر حضرت نوح علیہ السلام ہی کا قصہ بیان کیا گیا ہے۔

## زمانۂ نزول

یہ بھی مکہ معظمہ کے ابتدائی دور کی نازل شدہ سورتوں میں سے ہے، مگر اس کے مضمون کی داخلی شہادت اس امر کی نشان دہی کرتی ہے کہ یہ اس زمانے میں نازل ہوئی تھی جب رسول اللہ کی دعوت و تبلیغ کے مقابلہ میں کفار مکہ کی مخالفت اچھی خاصی شدت اختیار کر چکی تھی۔

## موضوع اور مضمون

اس میں حضرت نوح علیہ السلام کا قصہ محض قصہ گوئی کی خاطر بیان نہیں کیا گیا ہے، بلکہ اس سے مقصود کفار مکہ کو متنبہ کرنا ہے کہ تم محمد  کے ساتھ وہی رویہ اختیار کر رہے ہو جو حضرت نوح علیہ السلام کے ساتھ ان کی قوم نے اختیار کیا تھا اور اس رویے سے اگر تم باز نہ آئے تو تمھیں بھی وہی انجام دیکھنا پڑے گا جو ان لوگوں نے دیکھا۔ یہ بات پوری سورت میں کہیں صاف الفاظ میں نہیں کہی گئی لیکن جس موقع پر اور جن حالات میں یہ قصہ اہل مکہ کو سنایا گیا ہے اس پس منظر میں خود بخود یہ مضمون اس سے مترشح ہوتا ہے۔

پہلی آیت میں بتایا گیا ہے کہ حضرت نوح علیہ السلام کو جب اللہ تعالٰی نے رسالت کے منصب پر مامور فرمایا تھا اس وقت کیا خدمت ان کے سپرد کی گئی تھی۔

آیت 2 – 4 میں مختصراً یہ بتایا گیا ہے کہ انھوں نے اپنی دعوت کا آغاز کس طرح کیا اور اپنی قوم کے لوگوں کے سامنے کیا بات پیش کی۔
پھر مدتہائے دراز تک دعوت و تبلیغ کی زحمتیں اٹھانے کے بعد جو روداد حضرت نوح علیہ السلام نے اپنے رب کے حضور پیش کی وہ آیت 5 – 20 میں بیان کی گئی ہے۔ اس میں وہ عرض کرتے ہیں کہ کس کس طرح انھوں نے اپنی قوم کو راہ راست پر لانے کی کوششیں کیں اور قوم نے ان کا مقابلہ کس ہٹ دھرمی سے کیا۔

اس کے بعد حضرت نوح علیہ السلام کی آخری گزارش آیات 21 – 24 میں درج کی گئی ہے جس میں وہ اپنے رب سے عرض کرتے ہیں کہ یہ قومی میری بات قطعی طور پر رد کر چکی ہے، اس نے اپنی نکیل اپنے رئیسوں کے ہاتھ میں دے دی ہے اور انھوں نے بہت بڑا مکر کا جال پھیلا رکھا ہے، اب وقت آ گیا ہے کہ ان لوگوں سے ہدایت کی توفیق سلب کر لی جائے۔ یہ حضرت نوح علیہ السلام کی طرف سے کسی بے صبری کا مظاہرہ نہ تھا بلکہ صدیوں تک انتہائی صبر آزما حالات میں تبلیغ کا فریضہ انجام دینے کے بعد جب وہ اپنی قوم سے پوری طرح مایوس ہو گئے تو انھوں نے یہ رائے قائم کی کہ اب اس قوم کے راہ راست پر آنے کا کوئی امکان باقی نہیں ہے۔ یہ رائے ٹھیک ٹھیک اللہ تعالٰی کے اپنے فیصلے کے مطابق تھی۔ چنانچہ اس کے متصلاً بعد آیت 25 میں ارشاد ہوا ہے کہ اس قوم کے پر اس کے کرتوتوں کی وجہ سے خدا کا عذاب نازل ہو گیا۔

آخری آیات میں حضرت نوح علیہ السلام کی وہ دعا درج کی گئی ہے جو انھوں نے عین نزولِ عذاب کے وقت اپنے رب سے مانگی تھی۔ اس میں وہ اپنے لیے اور سب اہل ایمان کے لیے مغفرت طلب کرتے ہیں اور اپنی قوم کے کافروں کے بارے میں اللہ تعالٰی سے عرض کرتے ہیں کہ ان میں سے کسی کو زمین پر بسنے کے لیے جیتا نہ چھوڑا جائے، کیونکہ ان کے اندر اب کوئی خیر باقی نہیں رہی ہے، ان کی نسل سے جو بھی اٹھے گا کافر اور فاجر ہی اٹھے گا۔

اس سورت کا مطالعہ کرتے ہوئے حضرت نوح علیہ السلام کے قصے کی وہ تفصیلات نگاہ میں رہنی چاہئیں جو اس سے پہلے قرآن مجید میں بیان ہو چکی ہیں۔ ملاحظہ ہو الاعراف (آیات 59 تا 64) یونس (آیات 71 – 73)، ہود (آیات 25 تا 49)، المومنون (آیات 23 تا 31)، الشعراء (آیات 105 تا 122)، العنکبوت (آیات 14 – 15)، الصافات (آیات 75 تا 82)، القمر (آیات 9 تا 16)

زمرہ:سورتیں
زمرہ:نوح
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
رضا پہلوی

**رضا پہلوی** (پیدائش 30 اکتوبر 1960ء) جو سابقہ ایرانی سامراجی ریاست کے ولی عہد اور جلا وطن کیے گئے پہلوی خاندان کے سربراہ ہیں۔ وہ ایران کے آخری بادشاہ محمد رضا پہلوی اور ملکہ فرح دیبا کے سب سے بڑے بیٹے ہیں۔

رضا نکالے گئے ایک خود ساختہ مخالف گروہ، قومی مجلس ایران کے بانی اور سابق لیڈر اور ایران کی اسلامی جمہوری حکومت کے بڑے حریف ہیں۔

بطور ولی عہد، رضا نے لابوک، ٹیکساس کے نزدیک ریز ایئر فورس بیس میں فضائی فوجی تربیت کے لیے سنہ 1977ء میں انقلاب ایران سے دو سال پہلے ایران چھوڑ دیا۔ وہ اُس وقت کے بعد سے ایران واپس کبھی نہیں آئے۔

## ابتدائی زندگی اور تعلیم
[تصغیر|بائیں|[محمد رضا شاہ پہلوی|محمد رضا پہلوی اور ملکہ فرح، اُن کے ولی عہد بیٹے کی پیدائش کے بعد ہسپتال میں۔]]
رضا پہلوی تہران، ایران میں پیدا ہوئے، وہ شاہ ایران محمد رضا پہلوی اور شاہ بانو ایران فرح پہلوی کے سب سے بڑے جائز بیٹے تھے۔ رضا کے بہن بھائیوں میں ان کی بہن فرحناز پہلوی، بھائی علیرضا پہلوی، بہن لیلا پہلوی، سوتیلی بہن شہناز پہلوی شامل ہیں۔

ثانوی تعلیم مکمل کرنے کے بعد سامراجی ایرانی فضائی فوج میں وہ جونیئر افسر کی حیثیت سے قبول کیے گئے، تاہم سنہ 1977ء میں سترہ برس کی عمر میں ریاستہائے متحدہ میں فضائی فوجی تربیت کے لیے ایران چھوڑ دیا۔ انھوں نے ولیمز کالج میں ایک سال گزارا، لیکن ایران میں کھلبلی مچنے کے بعد انھیں چھوڑنے کو مجبور کیا گیا۔ شاہی نظام ختم ہونے اور اسلامی جمہوریہ نظام نافذ ہونے کے بعد رضا نے کبھی ایران کی طرف مُڑ کر نہیں دیکھا۔

انھوں نے یونیورسٹی آف ساؤتھرن کیلی فورنیا سے سیاسیات میں بی ایس سی کیا ہے۔

تصغیر|بائیں|upleft| رضا پہلوی سنہ 1973ء میں ولی عہد ایران کے طور پر۔

ولی عہد نے کامیابی کے ساتھ امریکی فضائیہ کا انڈرگریجویٹ پائلٹ ٹریننگ پروگرام لابوک، ٹیکساس کے سابق ریز ایئر فورس بیس سے مکمل کیا۔ اس کے فوراً بعد ایران عراق جنگ شروع ہوئی، رضا نے اسلامی جمہوریہ ایران کی مسلح افواج کے چیف کمانڈر، جنرل ولی اللہ فلاحی کو خط میں خود کو پائلٹ کے طور پر رکھنے کی پیشکش کی۔ ان کی پیشکش ٹھکرا دی گئی تھی۔

27 جولائی 1980ء میں والد کے انتقال کے بعد وہ پہلوی خاندان کے سربراہ بن گئے تھے۔

ایران کے جلا وطن ولی عہد رضا پہلوی کا خیال ہے کہ تہران میں موجودہ حکومت کے بر سر اقتدار رہتے جوہری معاہدے پر بات چیت کا کوئی ’خاطر خواہ‘ نتیجہ نہیں نکل سکتا۔

## حوالہ جات

زمرہ:اکیسویں صدی کے مصنفین
زمرہ:ایرانی جمہوری فعالیت پسند
زمرہ:ایرانی شیعہ
زمرہ:بقید حیات شخصیات
زمرہ:بیسویں صدی کے ایرانی مصنفین
زمرہ:بیسویں صدی کے مصنفین
زمرہ:تہران کی شخصیات
زمرہ:ریاستہائے متحدہ کو ایرانی تارکین وطن
زمرہ:فضلا ویلمز کالج
زمرہ:گریٹ فالز، ورجینیا کی شخصیات
زمرہ:مازندرانی شخصیات
زمرہ:محمد رضا شاہ پہلوی
زمرہ:ظاہری ورثاء جو کبھی تخت نشین نہیں ہوئے
زمرہ:ایرانی مسلم
زمرہ:اسلامیت کے نقاد
زمرہ:یونیورسٹی آف سدرن کیلیفورنیا کے فضلا
زمرہ:ویکی ڈیٹا سے مختلف مختصر وضاحت
زمرہ:ولی عہد
زمرہ:اکیسویں صدی کے ایرانی مصنفین
زمرہ:مہسا امینی کی موت پر احتجاج
زمرہ:فرماں رواوں کے بیٹے
زمرہ:ایران ریاستہائے متحدہ تعلقات
زمرہ:امریکا میں ایرانی تارکین وطن
زمرہ:ایرانی فعالیت پسند برائے انسانی حقوق
زمرہ:ایرانی قوم پرست
زمرہ:شاہی خاندان
زمرہ:ایرانی پناہ گزین
زمرہ:ایران اور فارس میں بادشاہت
زمرہ:ایرانی اشرافیہ
زمرہ:مدعیان تاج و تخت
زمرہ:فارسی شخصیات
زمرہ:ایرانی سیاست دان
زمرہ:جلاوطن ایرانی شخصیات
زمرہ:اکیسویں صدی کے شیعہ مسلمان
انٹرنیٹ کی عارضی فائلیں

**انٹرنیٹ کی عارضی فائلیں** (Temporary Internet Files) اصل میں مائیکروسافٹ ونڈوز میں ایک ایسے فولڈر کو کہا جاتا ہے جسے انٹرنیٹ ایکسپلورر اپنے کیش میں ان مختلف صفحات کو عارضی طور پر محفوظ کرنے کے لیے استعمال کرتا ہے جن تک صارف نے وہ ویب سائٹ پڑھنے یا دیکھنے کے دوران میں رسائی حاصل کی ہو۔

زمرہ:آپریٹنگ سسٹم
زمرہ:مائیکروسافٹ ونڈوز
ذکر (ضد ابہام)

**ذکر** کا لفظ عربی زبان سے آیا ہے اور اردو و فارسی دونوں زبانوں میں اسی طرح مستعمل ہے، اس کی جمع ------ اذکار ------ کی جاتی ہے۔ یہ لفظ ذکر متعدد معنوں کا حامل ہے جس میں چند اہم درج ذیل ہیں۔ 
# ذکر (تصوف) مذہبی، (بطور خاص اسلامی) مفہوم میں اس سے مراد اللہ کی عبادت یا اللہ کو یاد کرنے کی ہوتی ہے، دیکھیےذکر (remembrance)۔
# ذِکر (ذ پر زیر) کا ایک اور مفہوم کسی بات کی جانب اشارہ دلانے (point out)، بیان کرنے (describe) اور حوالہ دینے (reference / cite) کا بھی ہوتا ہے، دیکھیےذکر (Report)
# طب و حکمت کی کتب میں ذَکر (ذ پر زبر) انسانی جسم میں موجود اس تولیدی عضو کو بھی کہا جاتا ہے جو نر (male) میں پایا جاتا ہے اور مادہ (female) سے جفت گیری (copulation) کرنے میں حصہ لیتا ہے، دیکھیےقضیب (penis)۔
زیر نقرۂ وراثہ

**زیر نقرۂ وراثہ** (gene knockdown)، علم وراثیات (genetics) میں ایک ایسی طراز (technique) کو کہا جاتا ہے جس میں کسی عضویہ (organism) کے موراثہ میں موجود کسی ایک وراثے یا متعدد کو وراثی ہندسیات کی مدد سے یوں تبدیل کر دیا جاتا ہے کہ اس کے لونجسیمہ (chromosome) میں اس متعلقہ وراثے (gene) کی تعبیر (expression) کم ہو جاتی ہے۔ اس مقصد کو حاصل کرنے کی خاطر کوئی ایسا کاشف (reagent) استعمال کیا جاتا ہے جسے DNA اور یا پھر RNA کے چندمرثالثہ (oligo-nucleotide) سے بنایا گیا ہو اور اس کی متوالیت اس فعال وراثے کی متوالیت سے تکمیلی (complementary) ہونے کی وجہ سے اس کے mRNA کو روک دیتی ہے جس کو زیر نقرہ (knockdown) کرنا ہو۔

زمرہ:حیاتیاتی ٹیکنالوجی
زمرہ:وراثی ترمیمشدہ جاندار
چار رنگی مسئلہ

بائیں|تصغیر|چار رنگی نقشہ کی مثال

کیا مستوی میں (یا زمین کی سطح پر) ممالک کے کسی بھی نقشے میں صرف چار رنگوں سے بھرا جا سکتا ہے، اس طرح کہ کوئی بھی ہمسایہ ممالک کا رنگ ایک نہ ہو؟ ہر ملک ایک متصل رقبے پر مشتمل ہونا لازمی ہے اور وہ ممالک جن کی کچھ سرحد مشترکہ ہو ہمسایہ کہلائیں، صرف ایک نقطہ میں ملنے والے ممالک ہمسایہ نہیں۔ یہ مسلئہ سو سال سے زیادہ پرانا ہے۔ اس کا جواب اثبات میں 1976ء میں ثبوت کے ساتھ پیش کیا گیا۔

مستوی میں گراف *G* کو \lambda یا کم رنگوں سے رنگنے کی ممکنہ راہوں کی تعداد کو لونی کثیر رقمی \ P(G,\lambda) سے بتایا جاتا ہے۔ اس مسلئہ اثباتی کی رُو سے مستوی میں کسی بھی گراف کے لیے

 اگر گراف *G* مستوی میں ہے تو \ P(G,4) \ne 0 


فائل:Trivalent_map_4_color.svg
## حوالہ جات

زمرہ:تالیفیات
زمرہ:کمپیوٹر معاونتی ثبوت
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
حمل کے جھٹکے

حمل کے جھٹکے (eclampsia) ایسی خاتون کو آتے ہیں جو حاملہ ہو اور جسے پہلے سے مرگی نہ ہو۔ ایسی خواتین میں حمل کے ابتدائی 20 ہفتوں میں نہ کوئی علامت ہوتی ہے نہ بلڈ پریشر بڑھا ہوا ہوتا ہے۔ اس کے بعد کسی موقعے پر رفتہ رفتہ یا اچانک بلڈ پریشر بڑھنے لگتا ہے جسے پری ایکلیمسیا (preeclampsia) کہتے ہیں۔ اگر علاج نہ ملے یا علاج موثر ثابت نہ ہو تو جسم کے دوسرے اعضاء متاثر ہونے لگتے ہیں مثلاً گردے اور جگر، جس کی وجہ سے علامات ظاہر ہونے لگتی ہیں۔ لیکن یہ بھی ممکن ہے کہ کسی 20 ہفتوں سے زیادہ حاملہ خاتون کو بغیر کسی علامت کے اچانک جھٹکے لگنا شروع ہو جائیں۔
جیسے جیسے بچہ جننے کا وقت نزدیک آتا ہے خطرہ بڑھتا چلا جاتا ہے۔ وضع حمل (زچگی) کے بعد جھٹکے لگنے کا خطرہ یکدم بہت کم ہو جاتا ہے۔ ساتھ ہی بلڈ پریشر بھی نارمل ہو جاتا ہے۔ مگر شاذ و نادر خواتین میں وضع حمل کے بعد بھی جھٹکے آتے ہیں۔ جھٹکے لگ بھگ ایک منٹ تک آتے رہتے ہیں جس کے بعد خاتون یا تو بے ہوش ہو جاتی ہے یا اگر جاگتی رہتی ہے تو کچھ کنفیوز سی ہو جاتی ہے۔
حمل کے جھٹکے جان لیوا ثابت ہو سکتے ہیں۔ حد سے زیادہ بڑھا ہوا بلڈ پریشر بغیر جھٹکوں کے بھی دماغ کے اندر رگ پھٹنے یا سکتہ قلب کا باعث بن سکتا ہے۔ اس لیے دوران حمل بار بار بلڈ پریشر چیک کروا لینا چاہیے۔ اگر چار گھنٹے سے زیادہ وقفے پر دو دفعہ چیک کرنے پر بلڈ پریشر 140/90 سے زیادہ ہو تو یہ پری ایکلمسیا کی علامت ہے۔
عام طور پر پیدائش کے وقت بچے کا وزن لگ بھگ 3 کلوگرام ہوتا ہے۔ جن خواتین کا بلڈ پریشر زیادہ رہتا ہے ان کے بچے عموماً کمتر وزن کے ہوتے ہیں۔ حاملہ خاتون کا بہت زیادہ بلڈ پریشر بغیر جھٹکوں کے بھی بچے کی جان لے سکتا ہے۔ اس کے برعکس شوگر کی مریضہ کے بچے پیدائش کے وقت زیادہ وزن رکھتے ہیں۔

## علاج
جب تک پہلا جھٹکہ نہ آئے حاملہ خاتون کا علاج آسان ہوتا ہے۔ بلڈ پریشر کم کرنے والی دوائیں (جیسے ایلڈومیٹ، ہائڈرالازین وغیرہ) کے مسلسل استعمال سے بلڈ پریشر نیچے آ جاتا ہے اور جھٹکوں کا خطرہ کم ہو جاتا ہے۔
میگنیشیئم سلفیٹ ایک سستا نمک ہوتا ہے جس کے انجکشن جھٹکوں کو روکنے میں بڑے موثر ہوتے ہیں۔
اگر بار بار جھٹکے آ رہے ہوں یا دیر تک قائم رہیں تو مریضہ کو آئی سی یو میں داخل کر کے مصنوعی سانس دینے والی مشین (وینٹیلیٹر) سے منسلک کر دیا جاتا ہے۔
اگر حمل کی مدت تقریباً پوری ہو چکی ہے اور خود بخود ڈیلیوری کے امکان نہ ہوں تو جراحی (سیزر) سے بچہ نکال لیا جاتا ہے تاکہ ماں اور بچے کو خطرہ کم ہو جائے۔

## مزید دیکھیے
* ہیموگلوبن
* جرمن خسرہ
* غذا کے اجزا
* بلڈ گروپ
* بیلیروبن

## حوالہ جات

زمرہ:آر ٹی ٹی
زمرہ:امراض
زمرہ:حمل میں صحت کے مسائل
زمرہ:زچہ بچہ
زمرہ:طب
زمرہ:طب خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:علم الولادت
زمرہ:طب عاجلہ
زمرہ:نسوانی امراض
زمرہ:انسانی تولید
راوی

روای کے مندرجہ ذیل استعمالات اردو ویکیپیڈیا پر ہو سکتے ہیں۔
روای (حدیث) حدیث کو سند کے ساتھ بیان کرنے والا، شخص۔
## جغرافیہ
دریائے راوی، پاکستان کا ایک دریا۔

## شخصیات
* راوی شاستری
* راوی کاماتم

زمرہ:خاندانی ناموں والے ضد ابہام صفحات
زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
رائٹ برادران

دو امریکی بھائی جنھوں نے ہوائی جہاز پر تجربے کیے۔ بڑے کا نام ولبر رائٹ اور چھوٹے کا اورول رائٹ تھا۔ بڑا 1867ء اور چھوٹا 1871ء میں پیدا ہوا۔ دونوں عمر بھر کنوارے رہے۔ پہلے ڈیٹن میں سائکلوں کا کاروبار کرتے تھے بعد میں ایک جرمن انجینئر کے ہوائی تجربوں میں دلچسپی پیدا ہو گئی۔ انھوں نے ہوا کے دباؤ وغیرہ کے متعلق معلومات حاصل کیں اور بالآخر ایک ہوائی جہاز بنا لیا جس کی طاقت چار سلنڈر، بارہ ہارس پاور کے انجن سے حاصل کی گئی تھی۔ ہو ا باز سمیت مشین کا وزن ساڑھے سات سو پاونڈ تھا۔ انھوں نے کئی ہاک کے مقام پر 17 دسمبر 1903ء کو چار پروازیں کیں۔ ان میں سے سب سے اونچی پرواز 852 فٹ تھی۔ بعد ازاں دونوں بھائی یورپ چلے گئے۔ اور مختلف ممالک میں ہوا بازی کے کمالات دکھائے امریکا واپس آئے تو حکومت نے ان سے تیس ہزار ڈالر میں ایک ہوائی جہاز خریدا۔ فوج میں باقاعدہ ہوا بازی کااسکول کھولا گیا جس میں اورول استاد مقرر ہوا۔ ولبر 1912ء میں اور اورول 1948ء میں فوت ہوا۔

زمرہ:امریکی انجینئرز
زمرہ:امریکی مؤجدین
زمرہ:امریکی ہواباز
زمرہ:امریکی ہوافضائی انجینئرز
زمرہ:انگریز نژاد امریکی شخصیت
زمرہ:اوہائیو کے ہواباز
زمرہ:بھائیوں کی جوڑی
زمرہ:بیسویں صدی کے امریکی سائنس دان
زمرہ:بیسویں صدی کے امریکی موجدین
زمرہ:تاریخ ڈیٹن، اوہائیو
زمرہ:جرمن نژاد امریکی شخصیات
زمرہ:ڈچ نژاد امریکی شخصیات
زمرہ:ڈیٹن، اوہائیو کی شخصیات

زمرہ:رچمنڈ، انڈیانا کی شخصیات
زمرہ:سوئس نژاد امریکی شخصیات
زمرہ:مؤجدین ہوا بازی
زمرہ:موجدین
زمرہ:ہم مادرپدر جوڑے
زمرہ:ہوابازی کے پہل کار
زمرہ:1867ء کی پیدائشیں
زمرہ:1871ء کی پیدائشیں
زمرہ:1912ء کی وفیات
زمرہ:1948ء کی وفیات

زمرہ:رائٹ برادران
رائٹر

Reuter

برطانیہ کی مشہور خبررساں ایجنسی جس کی بنیاد ایک جرمن نژاد انگریز پال جولیس رائٹر نے 1849ء میں لندن میں رکھی۔ برصغیر پاکستان و بھارت میں سب سے پہلے رائٹر کی سروس بمبئی ٹائمز نے 1860ء میں لی۔ اردو اخبارات میں زمیندار نے 1911ء میں یہ سروس سب سے پہلے لی۔ 1865ء میں رائٹرز ایجنسی لمیٹڈ کمپنی بنا دی گئی۔ رائٹر نے 1899ء میں اپنی وفات تک بذات خود اس ادارہ کا انتظام سنبھالے رکھا۔ 1916ء میں ایک سنڈیکیٹ کے سپرد کر دیا گیا۔ آج کل برطانوی پریس ایسوسی ایشن، نیوز پیپر پروپرائٹرز ایسوسی ایشن، این زیڈ پریس ایسوسی ایشن اور آسٹریلوی پریس ایسوسی ایشن کی مشترکہ ملکیت ہے۔ اس کی شاخین دنیا کے ہر بڑے شہر میں قائم ہیں۔

زمرہ:خبررساں ایجنسیاں
رائی

**رائی** سے مراد ایک پودا اور اس کا بیج ہے جو عموماً مصالحوں میں استعمال ہوتا ہے۔ پودے کی لمبائی تقریباً چھ فٹ ہوتی ہے اور اس میں چار پتیوں والے پیلے رنگ کے پھولوں کے گچھے لگتے ہیں۔ بیجوں کی پھلی یا ڈوڈا ایک انچ لمبا ہوتا ہے۔ اس پودے کا وطن ایشیا ہے اور اسے سیاہ رائی کہتے ہیں۔ اسی سے ملتا جلتا ایک پودا یورپ میں بھی کاشت ہوتا ہے جو سفید رائی کہلاتا ہے۔ رائی کے بیجوں کو پیس کر اس میں پانی اور آٹا ملا کر پلٹس بھی بناتے ہیں، پاکستان کے ضلع چترال میں رائی سے ایک ڈش تیار کی جاتی ہے جسے خیلیخی لییوغ کہا جاتا ہے۔ یہ ڈش جوڑوں کے درد اور گردے کے درد کو آرام پہنچاتی ہے، حکیم اس سے دوا بھی بناتے ہیں۔

تصغیر|دائیں|300px|ہندوستانی رائی

## فوٹو گیلری

Image:WhiteMustard.jpg|جنگلی رائی
Image:IndianMustard1.jpg|ہندوستانی رائی
File:Wild_Mustard.jpg|جنگلی رائی
Image:Sa yellow mustard.jpg|پیلے رنگ کے رائی کا بیج
Image:Black-mustard-seeds.jpg|رائی کے کالے بیج
Image:PickledMustard.JPG|رائی 


زمرہ:پودے
زمرہ:چترال کے پودے
زمرہ:خاندانی ناموں والے ضد ابہام صفحات
زمرہ:ضد ابہام صفحات
رائے دہندگی

**رائے دہندگی** (Voting :انگریزی)  رائے شماری ہے جس سے مراد ہاتھ اٹھوا کر یا دیگر ذرائع سے کسی فعل، کارروائی، تجویز یا طرز عمل کے خلاف یا حق میں افراد کی رائے معلوم کرنا ہے۔ یہ طریق بالخصوص پارلیمنٹ اسمبلی، میونسپل کمیٹی، کونسل یا کسی دوسرے ادارے کے انتخاب کے لیے عمل میں لایا جاتا ہے۔ سیاسیات میں بھی کسی مخصوص مسئلے پر ووٹنگ ہو سکتی ہے۔ اس کے لیے معمول کا ذریعہ ریفرنڈم یا استصواب رائے ہوتے ہیں۔ بیلٹ کے ذریعے سے ووٹ ڈالنے کا طریقہ رازداری کی خاطر انگلینڈ میں پہلی مرتبہ 1870ء میں اختیار کیا گیا۔ اور اسے قانونی اور دستوری شکل دینے کے لیے 1872ء میں بیلٹ ایکٹ پاس کر دیا گیا۔

رائے دہندگی
زمرہ:انتخابات
زمرہ:پارلیمانی طریقہ کار
زمرہ:تعیین قدر
زمرہ:سیاسی اصطلاحات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:قانون انتخابات
زمرہ:رائے شماری
رائے عامہ

**رائے عامہ** (Public Opinion)
جمہوریت کی اصطلاح میں جمہور یا عام لوگوں کو کسی بات پر اتفاق ہونا/کرنا۔ ہر اچھی حکومت رائے عامہ کا احترام کرتی ہے۔ اسلام کے نظام خلافت میں رائے عامہ کو بہت بڑی اہمیت حاصل ہے۔ چنانچہ خلیفہ اول حضرت ابوبکر انتخاب رائے عامہ کے ذریعہ سے ہوا۔ موجودہ جمہوری نظام میں انتخابات رائے عامہ معلوم کرنے کا بڑا ذریعہ ہے۔

زمرہ:رائے عامہ
زمرا:اسلوبیات مساحہ
زمرا:اصطلاحات سیاسیات

زمرہ:سیاسی اصطلاحات
زمرہ:گروہی نفسیات
زمرہ:سیاست
زمرہ:تقابلی سیاست
زمرہ:ویکی ڈیٹا سے مطابقت رکھنے والی مختصر تفصیل
زمرہ:معاشرتی اثر و رسوخ
زمرہ:اسلوبیات مساحہ
زمرہ:اصطلاحات سیاسیات
زمرہ:اسالیب تعیین قدر
زمرہ:رائے شماری
رانا سانگا

رانا سنگرام سنگھ۔ چتوڑ کا مشہور راجپوت۔ اس کے جسم پر تلوار اور نیزوں کے زخموں کے اسی نشان موجود تھے۔ اس نے بابر کو ہندوستان پر حملہ کرنے کے لیے خط لکھا تھا۔ لیکن اسے یہ بات پسند نہ تھی کہ بابر ہندوستان پر قبضہ کر لے۔ چنانچہ جب بابر ابراہیم لودھی کو پانی پت کے میدان میں شکست دے کر شمالی ہند کا بادشاہ بن گیا تو رانا نے اس کے مقابلے کی ٹھانی اور 1527ء میں کنواہہ کے مقام پر مقابلہ کیا، شکست کھائی اور میدان جنگ سے بھاگ گیا۔ اس واقعے کے دو سال بعد فوت ہو گیا۔

## حوالہ جات

زمرہ:بھارت کے فوجی رہنما
زمرہ:تاریخ ادے پور
زمرہ:تاریخ جنوبی ایشیا
زمرہ:راجپوت حکمران
زمرہ:سولہویں صدی کے ہندوستانی بادشاہ
زمرہ:ہندو جنگجو
زمرہ:ہندو فرماں روا
زمرہ:ہندوستان میں 1528ء
زمرہ:1484ء کی پیدائشیں
زمرہ:1527ء کی وفیات

زمرہ:1482ء کی پیدائشیں
زمرہ:1528ء کی وفیات
دریائے راوی

صوبہ پنجاب میں دریائے سندھ اور اس کے معاون دریائے جہلم، دریائے چناب، **دریائے راوی** اور دریائے ستلج بہتے ہیں۔ دریائے راوی ضلع کانگڑا میں درہ روتنگ سے نکلتا ہے اور ساڑھے چار سو میل لمبا (720 کلومیٹر)ہے۔ پاکستانی پنجاب کا درالحکومت لاہور اسی دریا کے کنارے واقع ہے۔ دریائے راوی اور دریائے چناب کا درمیانہ علاقہ دوآبہ رچنا کہلاتا ہے۔ دریائے راوی پہلے ایراوتی کہلاتا تھا۔ پنجاب کے پانچ دریاؤں میں سے ایک اہم دریا راوی ہے۔ 

## سندھ طاس آبی معاہدہ
1960 کے سندھ طاس آبی معاہدے کے تحت راوی اور پنجاب کے دو دیگر دریاؤں (دریائے ستلج اور دریائے بیاس) کا پانی بھارت کو دیا گیا تھا۔  اس کے بعد، پاکستان میں انڈس بیسن پروجیکٹ تیار کیا گیا، جو اس ملک میں موجود دریائے راوی کے حصے کو بھرنے کے لیے انڈس سسٹم کے مغربی دریاؤں سے پانی منتقل کرتا ہے۔  بھارت میں کئی بین الطاس (inter basin) پانی کی منتقلی، آبپاشی، پن بجلی اور کثیر مقصدی منصوبے بنائے گئے ہیں جبکہ پاکستان میں پیشرفت بہت سست رہی۔

## جغرافیہ
دریائے راوی، ہندوستان اور پاکستان کا ایک عبوری دریا، دریائے سندھ کے طاس کا ایک اٹوٹ حصہ ہے اور سندھ طاس کا ہیڈ واٹر بناتا ہے۔  دریائے راوی کا پانی پاکستان میں دریائے سندھ کے ذریعے بحیرہ عرب (بحر ہند) میں گرتا ہے۔  یہ دریا ہماچل پردیش، بھارت کے ضلع کانگڑا کے بارہ بھنگل سے بہنا شروع ہوتا ہے۔  یہ دریا 720 کلومیٹر (450 میل) کی لمبائی تک بہنے کے بعد ہندوستان میں 14,442 مربع کلومیٹر (5,576 مربع میل) کے رقبے کو سیراب کرتا ہے۔  مغرب کی طرف بہتا ہوا، یہ پیر پنجال اور دھولدھر کے سلسلے سے جڑا ہوا ہے، جو ایک تکونی خطہ بناتا ہے۔

### دریا کا بہاؤ
دریائے راوی ہندوستان کے ہماچل پردیش کے ضلع کانگڑا کی تحصیل ملتان میں ہمالیہ سے نکلتا ہے۔  یہ شمال مغربی راستے پر بہتا ہے اور ایک سدا بہار دریا ہے۔  یہ پنجاب کے پانچ دریاوں میں سے سب سے چھوٹی دریا ہے جو وسط ہمالیہ کے جنوبی جانب 14,000 فٹ (4,300 میٹر) کی بلندی پر گلیشیر کے میدانوں سے نکلتا ہے۔  یہ باربھنگل، بارہ بنسو اور چمبہ اضلاع سے گزرتا ہے۔ 

## نہریں
دریائے راوی کی بڑی بڑی نہریں یہ ہیں۔ **اپر باری دوآب** مادھو پور بھارت سے نکلتی ہے۔ اس کی قصور برانچ پاکستان کو سیراب کرتی ہے۔** نہر لوئر باری دوآب** کے ہیڈورکس بلوکی میں ہیں۔ یہ نہر اضلاع ملتان اور منٹگمری کو سیراب کرتی ہے۔ انہار ثلاثہ ان میں دریائے راوی، چناب اور جہلم کی تین نہریں اپر جہلم، اپر چناب اور لوئر باری دواب شامل ہیں۔ گنجی یار منٹگمری اور ملتان کو سیراب کرنے کے لیے راونی کا پانی کافی نہ تھا۔ چنانچہ اس کمی کو پورا کرنے کے لیے چناب کا پانی بلوکی کے مقام پر بذریعہ نہر اپرچناب دریائے راوی میں ڈالا گیا۔ اس سے نہر لوئر چناب کا پانی کم ہو گیا۔ اور گوجرانولہ شیخوپورہ، لائل پور (موجودہ نام فیصل آباد) اور جھنگ کے اضلاع کے لیے پانی ناکافی ثابت ہونے لگا۔ چنانچہ منگلا کو نہر اپر جہلم کا پانی خانکی کے مقام پر دریائے چناب میں ڈال دیا گیا۔ اضلاع لائل پور، گوجرانولہ، ساہیوال اور ملتان کی نہری آبادیاں انہار ثلاثہ کی بدولت ہی سیراب ہوتی ہیں ان میں اعلیٰ قسم کی گندم اور امریکن کپاس پیدا ہوتی ہے۔ دریائے راوی کے پرانے حصے کو راوی ضعیف بھی کہا جاتا ہے۔

## حوالہ جات

زمرہ:ایشیاء کے بین الاقوامی دریا
زمرہ:بھارت کے دریا
زمرہ:پاک بھارت سرحد
راوی
زمرہ:پنجاب (بھارت) کے دریا
زمرہ:پنجاب، پاکستان کے دریا
زمرہ:پنجاب قبل از تقسیم
زمرہ:پنجاب، پاکستان
راوی
زمرہ:دریائے سندھ طاس
زمرہ:دریائے سندھ کے معاون
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین
زمرہ:ہماچل پردیش کے دریا

زمرہ:جموں و کشمیر کے دریا
زمرہ:پاکستان کے دریا
ربر

**ربر** انگریزی:Rubberکرکٹ کی اصطلاح ۔
کسی ملک کا دورہ کرنے والی ٹیم علاقائی میچوں کے علاوہ چند ٹیسٹ میچ بھی کھیلتی ہے جن میں دونوں ملکوں کی قومی ٹیمیں کھیلتی ہیں۔ ٹیسٹ میچوں کا سلسلہ ربر کہلاتا ہے۔ دورے کے خاتمے پر جو ملک زیادہ ٹیسٹ میچ جیتا ہو وہ ربر جیت جاتا ہے۔ ان میچوں کو امپیریل کرکٹ کانفرنس کی منظوری حاصل ہوتی ہے۔ ان تمام دوروں کا فیصلہ وہی کرتی ہے اور تمام پروگرام کافی عرصہ پہلے طے کر لیا جاتا ہے۔

## حوالہ جات

زمرہ:کرکٹ
زمرہ:کھیل
رب

رب بمعنی پالنے والا. 

اسلام کی اصطلاح میں رب سے مراد وہ جو ذات ہے جو زوال سے نکال کر کمال کی طرف لے جائے. 
اِلمُخرِجُ مِن الزّوالِ اِلی الکمال. 

**رب** کے لغوی معنی کسی کو پالنے والا کے ہیں۔
**رب** اللہ کا ایک صفاتی نام جو قرآن شریف میں متعدد بار استعمال ہوا ہے۔ عربی زبان میں رب کے معنی آقا، مالک، پرورش کرنے والے کے ہیں۔ اسلام سے قبل عرب اپنے دیوتاؤں لات اور ہبل کو بھی رب کہتے تھے۔ حدیث میں آیا ہے کہ غلام اپنے آقا کو رب کہہ کر نہ پکارے، کیونکہ رب کا لفظ فقط اللہ سے منسوب ہے۔

## حوالہ جات

زمرہ:اسلام میں خدا کے نام
زمرہ:اسلامی اصطلاحات
زمرہ:اسما
زمرہ:خدا
زمرہ:عربی الفاظ اور جملے
زمرہ:مذہبی اصطلاحات
زمرہ:نام ہائے خدا
زمرہ:ویکی ڈیٹا سے مطابقت رکھنے والی مختصر تفصیل
زمرہ:اسلامی عقائد اور اصول